Alustuseks ütleks, et mul pole ei sooja ega külma sellest, kas see on K-erakonna reklaam või mitte, kuid ma arvan, et AS Kohuksele peaks andma võimaluse.    Tooteseeria pole mingi eeldus reklaamikampaaniaks. K-kohukest võib vaadata kui puhast oportunismi, kus teadlikult võeti olemas olev toode, vahetati pakendit ja lükati turule, kahemõttelise reklaamikampaaniaga. Teati, milline kära sellele järgenb ja kuidas kõik ajalehd, portaalid ja blogid  sellest siis arvavad. Kurat, küll isegi justiitsminister ja õiguskantselt räägivad kohukesest - ma tahaks näha toodet, mis on samalaadse promo osaliseks saanud.    See komisjoni jutt oli küll sul nii segane - las ma küsin siis otse: kas roheline taust ja "K" täht on de facto Keskerakonna omad, et teised ei tohi neid enda toodete reklaamiks kasutada? Sisuliselt ütleb praegu linnavalitsus, et "K" täht kuulub Keskerakonnale ja eraettevõttel pole õigust seda enda toodete reklaamiks kasutada.    Kui sa ise ei tee otsuseid välireklaami puhul, miks sa arvad, et teised seda teevad? Mis teeb sinust nii erilise? Haridus? Ma arvan, et ei ole mõtet valijat nii lolliks ja mõjutatavaks pidada. Ma arvan, et palju parem oleks lasta suurtel reklaamijatel ennast lõhki reklaamida - ühel hetkel saab inimestel sellest linna risustamisest kõrini ja nad reageerivad väga negatiivselt.    Mina ei tea kedagi, kes vaid mõne hüüdlause põhjal teeks valiku ja ma julgen kahelda, et ka sina mõnda tead.